open-index/open-wikipedia-markdown huggingface dataset:
SVG System 3 FC

**System 3 Football Club** – Sent Vinsento ir Grenadinų futbolo klubas iš šalies sostinės Kingstauno. 

## Istorija
1997 m. įkurtas futbolo klubas. Rungtyniavo Sent Vinsento ir Grenadinų futbolo čempionate – SVGFF Premier Division. 2016 m. sezone pirmą kartą klubo istorijoje iškovojo čempionų titulą.

2022–2023 m. sezone turėjo dalyvauti SVGFF Premier Division, tačiau pasitraukė iš čempionato.

## Laimėjimai
; **[[SVGFF Premier Division]]**
* **Čempionai (1):** 2016 m.

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Shandel Samuel, puolėjas;
*  Myron Samuel, puolėjas;
*  Cornelius Stewart, saugas, puolėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Bequia United FC

**Bequia United Football Club** – Sent Vinsento ir Grenadinų futbolo klubas iš Port Elizabeto miesto, Bekijos salos.. Vadinamas tiesiog **Bequia United**.

## Istorija
2012 m. įkurtas futbolo klubas. Kitados žaidė Pirmame divizione (II pakopa). Nuo 2016 m. rungtyniavo aukščiausioje lygoje – SVGFF Premier Division. 2016 m. sezone galutinėje komandų rikiuotėje liko antri.

2017 m. žaidė Karibų regiono klubų turnyre (), bei patyrė tris pralaimėjimus. 2017 m. vasario 23 d. kovojo prieš Hoppers (Antigva ir Barbuda). Varžovai nugalėjo rezultatu 2-1. 2017 m. vasario 24 d. patyrė triuškinantį pralaimėjimą prieš Racing Gonaïves (Haitis) rezultatu 0-4. 2017 m. vasario 26 d. rezultatu 1-4 pralaimėjo Inter Moengotapoe (Surinamas).

2019–2020 m. sezone liko vienuoliktoje vietoje ir iškrito į žemesnį divizioną. Vėlesniais metais rungtyniavo SVGFF First Division (II pakopa).

## Laimėjimai
; **[[SVGFF Premier Division]]**
*  **Čempionai (0)**
*  **Antroji vieta (1):** 2016 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Kamol Bess, saugas;
*  Mark Browne, puolėjas;
*  Marlon Simmons, puolėjas;
*  Winslow McDowall, vartininkas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Myslibužo apskritis

**Myslibužo apskritis** () – apskritis šiaurės vakarų Lenkijoje, Vakarų Pamario vaivadijoje, pasienyje su Vokietija. Jos centras įsikūręs Myslibuže. Apskritis šiaurės vakaruose ribojasi su Gryfino apskritimi, šiaurėje  su Pyžycių ir Stargardo apskritimis, šiaurės rytuose su Choščno apskritimi, rytuose su Stšelcių-Drezdenko apskritimi, pietryčiuose su Gožuvo apskritimi, o vakaruose – su Vokietijos Brandenburgo žeme.

Apskrities plotas – 1 181,95 km². 2023 m. gyveno 62 422 gyventojai. 

Ji buvo įsteigta 1999 m. sausio 1 d., įgyvendinus 1998 m. Lenkijoje priimtą vietos savivaldos reformą.

## Apskrities valsčiai
Apskrityje yra 5 valsčiai:

## Gyventojai

Pagal 2010 m. gruodžio 31 d. surašymo duomenis:

## Galerija

Vaizdas:SM Myślibórz Bohaterów Warszawy 74 2019 (1).jpg|Myslibužas, XIV a. Šventosios Dvasios koplyčia, dabar muziejus.
Vaizdas:Chwarszczany_(js).jpg|Tamplierių koplyčia Boleskovicių valsčiuje.
Vaizdas:Mysliborz_Brama_Pyrzycka_(1).jpg|Myslibužo miesto gynybiniai įtvirtinimai.

## Išnašos
Purvas

**Purvas** – šlapia, nuo vandens suminkštėjusi kimbanti žemė, taip pat tokios žemės masė ar gabalas. Geologijoje purvu vadinama įvairios konsistencijos ir klampumo, dažniausiai paslanki žemėta masė, susidariusi iš skirtingo dydžio mineralinių dalelių (vyrauja smulkios), koloidinių darinių (drumzlių) ir organinių medžiagų, susimaišiusių su vandeniu arba kitu skysčiu. Gali būti gamtinės arba technogeninės kilmės, turi įvairią paskirtį.

Purvas yra naudojamas ir gydymui – purvo terapijai, kuri žinoma nuo Antikos laikų. Toks purvas vadinamas gydomuoju purvu. Moksliškai įrodyta, kad purvo vonios pagreitina medžiagų apykaitą ir atveria odos poras, praturtina organizmą naudingais mikrorelementais ir kitomis biologiškai aktyviomis medžiagomis. Lietuvoje gydomasis purvas aptinkamas keliuose durpynuose – Likėnų, Druskininkų, Palangos, Birštono. Purve mėgsta maudytis ir kai kurie gyvūnai.

Purvas taip pat gali būti naudojamas ir namų statybai.

Kalkių purvas – tai cukraus gamybos atliekos, turinčios kalkių.

## Šaltiniai
Gryfino apskritis

**Gryfino apskritis** () – apskritis šiaurės vakarų Lenkijoje, Vakarų Pamario vaivadijoje, pasienyje su Vokietija. Jos centras įsikūręs Gryfine. Apskritis šiaurėje ribojasi su Ščecino miestu ir Policių apskritimi, rytuose su Stargardo ir Pyžycių apskritimis, pietryčiuose su Myslibužo apskritimi, o vakaruose – su Vokietijos Brandenburgo žeme.

Apskrities plotas – 1 869,54 km². 2023 m. gyveno 77 288 gyventojai. 

Ji buvo įsteigta 1999 m. sausio 1 d., įgyvendinus 1998 m. Lenkijoje priimtą vietos savivaldos reformą.

## Apskrities valsčiai
Apskrityje yra 9 valsčiai:

## Gyventojai

Pagal 2005 m. birželio 30 d. surašymo duomenis:

## Galerija

Vaizdas:Gryfino dron (1).jpg|Gryfino miesto reginys.
Vaizdas:Rowninaweltynska.jpg|Apskrities miškų reginys.
Vaizdas:Bedargowo Church 2006-03 S.jpg|Bažnyčia Bendargovo kaime.

## Išnašos
Toni Store Jugglers FC

**Toni Store Jugglers Football Club** – Sent Vinsento ir Grenadinų futbolo klubas iš Arnos Valės. Vadinamas tiesiog **Jugglers**.

## Istorija
2002 m. įkurtas futbolo klubas. Kitados žaidė Pirmame divizione (II pakopa), 2007–2008 m. sezone rungtyniavo Sent Vinsento ir Grenadinų futbolo čempionate, 2016 m. – SVGFF Premier Division, tačiau iškrito į žemesnį divizioną. 

Nuo 2017 m. žaidė First Division (II pakopa). 2022–2023 m. sezone rungtyniavo Second Division (III pakopa).

## Laimėjimai
; **[[SVGFF Premier Division]]**
*  **Čempionai (0)**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Kurtlon Williams, puolėjas;
*  Akeem Williams, saugas;

## Išnašos

## Nuorodos
* Globalsportsarchive
Greiggs FC

**Greiggs Football Club** – Sent Vinsento ir Grenadinų futbolo klubas. Vadinamas tiesiog **Greiggs** arba **Greggs**.

## Istorija
Kitados žaidė Pirmame divizione (II pakopa), 2016 ir 2017 m. sezonuose rungtyniavo aukščiausioje lygoje – SVGFF Premier Division, tačiau iškrito į žemesnį divizioną.

2018–2019 m. sezone žaidė SVGFF First Division. 2019–2020 m. rungtyniavo SVGFF Premier Division, tačiau iškrito į žemesnį divizioną.

## Laimėjimai
; **[[SVGFF Premier Division]]**
*  **Čempionai (0)**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę nacionalinei rinktinei
*  Zidane Sam, puolėjas;
*  Valdo Anderson, puolėjas;

## Išnašos

## Nuorodos
* [ SOCCERWAY]
* Globalsportsarchive
East Enders FC

: nemaišyti su East End FC (Škotija).

**East Enders FC** – Angilijos futbolo klubas.

## Istorija
2025 m. sezone rungtyniavo AFA Senior Male League, aukščiausiame šalies divizione.

## Pasiekimai
;  **[[AFA Senior Male League]]:**
*  **Čempionai (0):**

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Futbolininkai, atstovavę Angilijos nacionalinei rinktinei
*  Jelanie Lawrence, vartininkas;
*  Glenville Allen Rogers, puolėjas;

## Išnašos

## Nuorodos
* Facebook paskyra
* UFC (apie klubą)
* Globalsportachive
Kauno tvirtovės I Marvelės tiltas

**Kauno tvirtovės I Marvelės tiltas** – vienas iš Kauno tvirtovės buvusio kelių tinklo objektų Kauno rajono (Ringaudų sen.) ir miesto paribyje, Aleksoto S. Dariaus ir S. Girėno gatvės tęsinyje, 0,5 km į šiaurės rytus nuo I forto prieigų. Per gilią griovą supilto pylimo pagrinde po akmeniniu tiltu prateka vingiuotas Marvelės upelis. Statūs šlaitai apaugę lapuočių mišku, su išvartomis.

Kaip karinės infrastruktūros objektas, tiltas per Marvelę pastatytas XIX a. 9-ame dešimtmetyje. Kartu su medžiais bei krūmais apaugusia gatvės dalimi įrašytas į Kultūros vertybių registrą. Lankymui nepritaikytas, vizualine informacija nepažymėtas (2025 m. duom.).

Tiltas vieno tarpatramio, su dviem tašytų akmenų ramtais. Upelį dengia betoninis cilindrinis skliautas. Vaga nuo išplovimų sutvirtinta akmenimis, išlikę grindinio fragmentų. Įtekėjimo ir ištekėjimo angos apsaugotos lenktomis atraminėmis sienelėmis iš tašytų akmenų blokų. Fasadai, išorinės sienelės papuošti akmeniniais stačiakampio profilio karnizais, reljefinėmis rišamojo skiedinio siūlėmis. Kelyje virš tilto praeina dviejų eismo juostų asfaltuotas kelias, išlikę senieji kelkraščius žymintys gelžbetoniniai stulpeliai.


Marvelė, pirmo tilto viduje.jpeg|Patiltės erdvė
Marvelė, I tiltas. Iš pietų.jpeg|Iš pietų pusės


## Pastabos

## Šaltiniai

## Nuorodos

* Apleistas Julijanavoje. Iš ciklo "Neperspektyvūs projektai" *europeana.eu*
* Kauno tvirtovės parkas *krsvbiblioteka.lt*
Kauno tvirtovės Marvelės tiltas

**Kauno tvirtovės Marvelės tiltas** – šiuo terminu gali būti vadinamas vienas iš dviejų Kauno priemiesčio tiltų. Priklauso išlikusiai Kauno tvirtovės kelių infrastruktūrai, integruotai į miesto gatvių tinklą. Akmeniniai tiltai nutiesti per Marvelės upelį I forto prieigose, apie 1 km atstumu vienas nuo kito:

* Kauno tvirtovės I Marvelės tiltas – pirmas tiltas, stovintis Aleksoto mikrorajono S. Dariaus ir S. Girėno gatvės tęsinyje.
* Kauno tvirtovės II Marvelės tiltas – antras tiltas, stovintis kelio  tęsinyje tarp Noreikiškių (Ringaudų sen.) ir Aleksoto.
Už stabilumą!

**Už stabilumą!** (, **ST!**) – Latvijos politinė partija, įkurta 2021 m. vasario 26 d. Tai partija, pasisakanti už Latvijos rusų interesus ir euroskepticizmą. Partija save apibūdina kaip centristinę partiją.

2021 m. surengė daugybę protestų prieš privalomą skiepijimą ir apribojimus, susijusius su COVID-19 pandemija.

## Istorija
2021 m. žiemą partiją pavadinimu „Stabilumui – taip!“ (*Stabilitātei - Jā!*) įkūrė du buvę Rygos tarybos nariai Aleksejs Rosļikovs ir Valērijs Petrovs. Steigimo metu jai priklausė 647 nariai.

2022 m. parlamento rinkimuose surinko 6,88 % balsų ir laimėjo 11 vietų. Partija kandidatu į ministrus pirmininkus įvardijo Aleksejs Rosļikovs. Savo programoje pasisakė už pasitraukimą iš Europos Sąjungos, ekonominį savarankiškumą ir energetinę nepriklausomybę, tiesioginius prezidento rinkimus, deputatų skaičiaus mažinimą ir daugumos balsavimą. Partijos postulatuose taip pat buvo numatyta peržiūrėti mokesčių politiką, įskaitant PVM maisto produktams ir vaistams sumažinimą. Kalbant apie mokyklas, partija pasisakė už teisę į mokslą rusų kalba. Rinkiminio sąrašo lyderis Rosļikovs partiją apibūdino kaip centristinę, tuo tarpu ekspertai atkreipia dėmesį į jos populistines tendencijas.

## Rinkimai
### Saeima

### Europos Parlamentas

## Išnašos
Būgnelis (instrumentas)

**Būgnelis** () – muzikos instrumentų tipas, mušamasis instrumentas, paplitęs beveik visame pasaulyje. Tai – vienas primityviausių ir seniausių mušamųjų instrumentų, neretai naudojamas šamanistiniuose ritualuose. Jam būdingas dažniausiai apvalus rėmas, ant kurio ištempiama oda. Garsas išgaunamas mušant ranka, lazdele ar kitu daiktu.

## Lietuvoje
Lietuvoje paplitęs būgnelis turi daug panašumų su kitais rytų Europoje paplitusiais būgneliais (, , , , ). Jam būdingas medinis arba metalinis apvalus rėmas, aptrauktas oda. Prie rėmo pritvirtinami žvangučiai. Manoma, kad būgneliai Lietuvoje paplito nuo XIX a., kada jie tapo neatsiejama kapelų dalimi.

Būgnelis visada naudojamas kaip pritariamasis instrumentas, duetuose, beveik niekada kaip solinis. Jis dažnai lydi Peterburgo armonikos, cimbolų muziką, suteikdamas daugiau linksmumo, žaismingumo. Būgnelio muzikantas (būgnelininkas) naudoja instrumentą žvangindamas žvangučiais, mušdamas ranka arba **kūlele**. Taip vadinama nedidelė speciali lazdelė, kurios abiejuose galuose ištekinti bumbuliukai.

Rytų Aukštaitijoje ypač išvystyta būgnijimo kūlele technika. Būgnelininkai muša viena jos galvute kūlelę nuleisdami, pakeldami, taip išgaudami du papildomus smulkesnio ritmo smūgius ir įvairias jų kombinacijas. Kartais muzikantai nykščiu ant odos raito aštuoniukę ar braukia aukštyn palei kairį rėmelio kraštą. Tokių pavyzdžių galima išgirsti muzikuojant Utenos, Zarasų, Molėtų, Rokiškio, Ukmergės, Anykščių, Švenčionių, Ignalinos rajonų muzikantams.

Nuo 2009 m. aktyviai rūpinamasi būgnijimo kūlele tradicijos perdavimu. Groti mokomasi kasmečiuose muzikavimo kursuose, seminaruose, Utenos meno mokykloje. Daugelį praktikų veda tradiciją iš muzikanto Rimo Valento Trainio perėmusi ir mokymo metodiką sukūrusi etnomuzikologė Rima Garsonienė. Tradicija populiarėja, skleidžiasi įvairiuose koncertuose, festivaliuose, muzikantų suėjimuose, konkursuose. Dėl savo svarbos lietuvių kultūroje 2022 metais Būgnijimas kūlele Rytų Aukštaitijoje įtrauktas į Nematerialaus kultūros paveldo sąvadą.

## Įvairovė pasaulyje
Būgnelių paplitimo arealas yra didžiulis, kaip ir jo įvairovė. Skirtinguose regionuose instrumentas žinomas skirtingais pavadinimais, skiriasi savo sandara ir grojimo būdu.


Vaizdas:Bendir avec écriture arabe.JPG|Bendiras
Vaizdas:Mohammad Jaberi.jpg|Dafas
Vaizdas:Tamburello da loreto (an), ante 1910.jpg|Tamburelas
Vaizdas:COLLECTIE TROPENMUSEUM Lijsttrom TMnr 1772-445.jpg|Rebana
Vaizdas:Rune drum 1691 AD crop.jpg|Samių būgnelis
Vaizdas:Tambour - Himalaya.jpg|Dhjangras


## Šaltiniai
Enforcers FC

: nemaišyti su kitais klubas, naudojančiais pavadinime žymenį **Enforcers**.

**Enforcers Football Club** – Angilijos futbolo klubas. Ankstesniais metais vadinosi **Police Football Club**.

## Istorija
Nuo 2016–2017 m. sezono **Police Football Club** rungtyniavo AFA Senior League, aukščiausiame šalies divizione.

Nuo 2018 m. žinomas kaip **Enforcers Football Club**. 2018 m. sezone iškovojo trečią vietą.

## Pasiekimai
;  **[[AFA Senior Male League]]:**
*  **Čempionai (0)**

## Sezonai
; Enforcers Football Club sezonai

; Police Football Club sezonai

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Garsesni žaidėjai
; Futbolininkai, atstovavę Angilijos nacionalinei rinktinei

## Išnašos

## Nuorodos
* [ Facebook paskyra]
* [ UFC (apie klubą)]
* [ Transfermarkt]
* Globalsportachive
Joniškėlio statybinių medžiagų gamykla

**Joniškėlio statybinių medžiagų gamykla**, kartais minima ir kaip **Joniškėlio plytinė** – buvusi įmonė Pasvalio rajone, Joniškėlio kaime. Stovėjo apie 2 km į šiaurės vakarus nuo Joniškėlio miesto, prie Joniškėlio–Linkuvos kelio ir Gubernijos–Biržų siaurojo geležinkelio, šalia Mustupio upelio. Veikė nuo XX a. penktojo dešimtmečio iki XX a. pabaigos. Gamino plytas ir drenažo vamzdžius.

## Istorija
Miestelio istorijoje minima, kad plytinė Joniškėlyje pastatyta 1871 m. Tačiau plytos Joniškėlio dvare gamintos ir anksčiau – XVIII a. pabaigoje jos naudotos Joniškėlio bažnyčios statybai. XX a. ketvirtojo dešimtmečio pabaigoje pradėtos naujos gamyklos statybos. Inžinieriaus Račiaus iniciatyvos dėka, statyba nenutrūko ir Antrojo pasaulinio karo metu. 1942 m. plytinė pastatyta ir atiduota eksploatacijai, jos pajėgumas buvo 4,5 mln. plytų per metus. Molis gamybai imtas iš šalia esančio karjero ir gabentas į gamyklą siaurojo geležinkelio bėgiais. Nuo Gubernijos–Biržų geležinkelio į gamyklą vedė dar viena geležinkelio atšaka.

Sovietmečiu įmonė vadinta Joniškėlio statybinių medžiagų gamykla. Nuo 1975 m. gamykloje veikė du cechai: Joniškėlyje ir Kraštuose. Joniškėlio cechas 1977 m. rekonstruotas, 1986 m. pradėta Kraštų cecho rekonstrukcija. 1984 m. gamykloje dirbo 290 darbuotojų, pagaminta 17,5 mln. skylėtų plytų ir 2,3 mln. drenažo vamzdžių. XX a. dešimtajame dešimtmetyje gamykla uždaryta (Kraštų cechas veikė iki 1997 m.). Buvusios gamyklos Joniškėlio cecho pastatuose 2005 m. įsikūrė naudota žemės ūkio technika prekiaujanti bendrovė. Jos vadovo iniciatyva šalikelėje prie buvusios gamyklos, ant siauruko bėgių, įrengta technikos ekspozicija – traukinio sąstatas su lokomotyvu ir platformomis, ant kurių sustatyti restauruoti sovietmečio vikšriniai traktoriai.

## Šaltiniai
Gumbinės geležinkelio stotis

**Gumbinės geležinkelio stotis** (; arba ***Gusevo geležinkelio stotis***, ) – geležinkelio stotis Rusijoje, Kaliningrado srityje, pietinėje Gumbinės miesto dalyje. Išlikę du vandens bokštai.

## Istorija

Atidaryta 1860 m., kai buvo nutiestas Karaliaučiaus–Stalupėnų–Eitkūnų geležinkelis. XX a. 1-ojoje pusėje buvo geležinkelio mazgas, nuo kurio šakojosi geležinkeliai pietryčių (link Tolminkiemio) ir pietvakarių (link Darkiemio) kryptimis, kurios toliau susijungė Geldapėje pietuose. 1907 m. spalio 1 d. atidarytas Gumbinės–Tolminkiemio ruožas (25,5 km).

Po II pasaulinio karo stotis atiteko sovietams.

## Šaltiniai

## Nuorodos
* Станция Гусев. (Railwayz.info)
* Bahnhof Gumbinnen (Eisenbahn-gumbinnen-goldap.de)
Zaidizmas

**Zaidizmas** () – šiizmo atšaka, atsiradusi VIII a. po nesėkmingo Zaido ibn Ali sukilimo prieš Omejadų kalifatą.

Zaidizmas yra viena iš trijų pagrindinių šiizmo atšakų (greta dvyliktininkų ir izmailizmo). Doktrina paveikta mutazilitų. Paprastai zaidizmas laikomas šiizmo atšaka, artimiausia sunizmui; vis dėlto „klasikinė“ zaidizmo forma (dažniausiai įvardijama  *Hadawi*) istoriškai daugelį kartų keitė savo pozicijas sunizmo ir šiizmo tradicijų atžvilgiu, galiausiai prieita iki to, jog tam, idant zaiditai būtų laikomi šiitais, pakako, kad šie pripažino Ali teisėtu Mahometo įpėdiniu. Zaiditai atmeta dieviškąją imamato prigimtį, kiekvieną išrinktą Ali palikuonį pripažįsta imamu, pirmųjų 3 kalifų legitimumo nekvestionuoja. Dvyliktininkai kai kada zaidizmą laiko sunizmo „penktąja mokykla“. Racionalizmą zaiditai laiko svarbesniu nei pažodinį Korano aiškinimą, istoriškai buvo gana tolerantiški šafiizmui (viena sunizmo mokyklų), išpažįstamam maždaug pusės Jemeno gyventojų.

Persų Tabaristane iki XII a. egzistavo nedidelė zaiditų valstybė. Jemeną užvaldė X a. pr. Zaiditų imamai daugelį amžių buvo dvasiniai didžiumos jemeniečių vadovai, be to, Šiaurės Jemene 1917–1962 m. jiems taip pat priklausė politinė valdžia.

## Išnašos

## Šaltiniai
* 
* *
Almonas Gutkauskas

**Almonas Gutkauskas** (g. 1946 m. kovo 11 d. Nevarėnuose, Telšių apskrityje) – Lietuvos inžinierius hidrotechnikas.

## Biografija
1953–1954 m. mokėsi Patamulšėlio pradinėje mokykloje, 1954–1961 m. – Išlaužo pradinėje ir 8-metėje mokykloje, 1961–1964 m. – Pakuonio vidurinėje mokykloje, 1965–1970 m. studijavo inžinieriaus hidrotechniko specialybę Lietuvos žemės ūkio akademijoje.
 
1970, 1971–1974 m. buvo Lietuvos respublikinio vandens ūkio inžinierius, 1970–1971 m. – Liepojos karinės jūrų bazės statybų meistras, darbų vykdytojas. 1974–1979 m. Melioracijos ir vandens ūkio ministerijos Drėkinimo skyriaus viršininko pavaduotojas. 1970–1986 m. vyr. valdybos darbuotojas, 1986–1997 m. buvo Valstybinio agropramoninio komiteto specialistas, valdybos viršininko pavaduotojas, vyr. gamtosaugininkas, 1993–1997 m. – fondo „Tatula“ tarybos pirmininkas, nuo 1997 m. buvo VšĮ „Tatulos programa“ tarybos pirmininkas, direktorius. Nuo 1992 m. stažavosi Nyderlanduose, Vokietijoje, Švedijoje, Čekijoje, JAV, D. Britanijoje ir kitur.

Kaip Lietuvos moterų partijos kandidatas dalyvavo 1996 m. Lietuvos Seimo rinkimuose Anykščių-Kupiškio rinkimų apygardoje Nr. 49.

## Projektinė veikla
A. Gutkauskas buvo vienas iš pirmųjų Lietuvoje drėkinimo ir kitų hidrotechninių statinių statybos ir eksploatavimo planavimo darbų organizatorių (1974–1986 m.). Jam pirmajam kartu su bendražygiais pavyko inicijuoti, organizuoti ir dalyvauti (nuo 1987 m.) parengiant Lietuvos ūkio pertvarkos iš įprastinio į tausojantį ir ekologinį ūkininkavimą modelinę Vyriausybės patvirtintą (1991, 1993 m.) kompleksinę programą, kurios įgyvendinimui buvo sukurtas fondas „Tatula“ (nuo 1997 m. – „Tatulos programa“) ir kuriai vadovavo. Šios programos užsakymu buvo parengtos „Ekologinio žemės ūkio taisyklės“ bei „Tausojamojo žemės ūkio taisyklės“. Iš aktyvios veiklos pasitraukė 2013 m.

## Šaltiniai
Ksenija Ceraškova

**Ksenija Ceraškova** (; g. 1987 m. liepos 2 d.) – Baltarusijos ir Lietuvos istorikė, istorijos mokslų kandidatė.

## Biografija
2010 m. baigė studijas Baltarusijos valstybiniame universitete, 2011 m. – magistro studijas Baltarusijos valstybiniame universitete. 2014 m. baigė aspirantūrą Baltarusijos nacionalinės mokslų akademijos Istorijos institute. 2016 m. apgynė kandidatinę disertaciją „Miestiečiai Baltarusijos socialinėje-ekonominėje raidoje (1861−1914)“.

Specializuojasi Baltarusijos ir Lietuvos socialinės ir ekonominės istorijos nuo XVIII a. pabaigos iki XX a. pradžios studijose. Kelių dešimčių mokslinių publikacijų ir knygos „Miestiečiai Baltarusijos-Lietuvos gubernijų socialinėje-ekonominėje raidoje (1861−1914)“ autorė. Iki 2018 m. dirbo Baltarusijos nacionalinės mokslų akademijos Istorijos institute, vėliau – kelionių vadove ir nepriklausoma tyrėja. 2023–2024 m. stažavosi Jogailos universitete (Krokuva). Nuo 2024 m. – Vilniaus universiteto Istorijos fakulteto mokslo darbuotoja.

## Bibliografija
; Knyga
* Церашкова, К.С. Мяшчане ў сацыяльна-эканамічным развіцці беларуска-літоўскіх губерняў (1861−1914) [*Miestiečiai Baltarusijos-Lietuvos gubernijų socialinėje-ekonominėje raidoje) (1861−1914)*] / К.С. Церашкова; Нац. акад. навук Беларусі, Ін-т гісторыі. Мінск: Беларуская навука, 2018. 314 с. ISBN 978-985-08-2357-1.

; Skyrius knygoje
* Церашкова, К.С. Праблемы забеспячэння функцыянавання гарадоў [*Miestų funkcionavimo užtikrinimo problemos*] / К.С. Церашкова, Н.В. Анофранка, Т.У. Вароніч, А.У. Ерашэвіч // Сацыяльна-эканамічнае развіццё Беларусі (канец XVIII – пачатак XX ст.) [*Baltarusijos socialinė ir ekonominė raida (XVIII a. pabaiga – XX a. pradžia*)] / [В.В. Яноўская і інш.; рэдкалегія: В.В. Даніловіч (галоўны рэдактар) і інш.]; Нацыянальная акадэмія навук Беларусі, Інстытут гісторыі. Мінск: Беларуская навука, 2020. С.329−372. ISBN 978-985-08-2578-0.

## Šaltiniai
Drąsa

**Drąsa**, arba **narsa** – baimės pojūčio neturėjimas ar gebėjimas šį nugalėti, dvasinė stiprybė. Tai pasirinkimas kovoti su kančia, skausmu, pavojais ir netikrumu. Drąsa kaip dorybė ypač vertinama mūšyje. Neįprasta drąsa vadinama didvyriškumu, heroizmu.

Fizine drąsa vadinama drąsa fizinio skausmo, sunkumų, mirties ar jos grėsmės akivaizdoje, o moralinė drąsa – valia priimti teisingus sprendimus susidūrus su visuomenės pasipriešinimu, gresiant gėdai, skandalu, nusivylimu ar asmenine netektimi. Vienas iš žymiausių Vakarų literatūros kūrinių, kuriame svarstoma apie moralinę drąsą, yra Šekspyro „Hamletas“

Klasikine dorybe laikoma stiprybė (*andreia*, *fortitudo*) taip pat verčiama kaip „drąsa“ ir apima atkaklumo bei kantrybės aspektus. Vakarų filosofinėje tradicijoje apie drąsą rašė filosofai Sokratas, Platonas, Aristotelis, Tomas Akvinietis ir Sorenas Kirkegoras, taip pat įvairūs krikščioniški tekstai. Rytų tradicijoje daug minčių apie fizinę ir moralinę drąsą pateikiama daoistų veikale „Daodedzing“.

Žodis *[[:wikt:drąsa|drąsa]]* yra sudarytas iš veiksmažodžio „drįsti“, o šis yra paveldėtas iš indoeuropiečių prokalbės šaknies **dʰers-*. Tas, kam būdinga drąsa, lietuvių kalboje vadinamas drąsiu, drąsia. Iš šio daiktavardžio yra kilę lietuviški vardai Drąsutis ir Drąsius, pavardė Drąseika.

## Drąsos įvertinimas valstybiniuose apdovanojimuose
Daugelyje šalių įsteigti apdovanojimai už ypatingos drąsos reikalaujančius poelgius. Lietuvoje 1919 m. įsteigtas ir 1991 m. atkurtas Vyčio Kryžiaus Ordinas, kuriuo apdovanojama už „didvyrišką drąsą ginant Lietuvos laisvę ir nepriklausomybę“. Kitas su ypatinga drąsa susijęs apdovanojimas – Žūvančiųjų gelbėjimo kryžius, Juo apdovanojami asmenys, kurie, „nepaisydami gresiančio aiškaus pavojaus savo gyvybei, pasižymėjo gelbėdami žūvančius žmones“.

## Taip pat skaitykite
* Bušido
* Riteriškumas

## Šaltiniai
Ikuo Murata

**Ikuo Murata** (, 1938 m. gruodžio 13 d. Nagojoje, Japonijoje – 2025 m. vasario 2 d.) – japonų kalbininkas, baltistas ir vertėjas.
1963 m. baigė Vasedos universitetą, studijavo senąsias ir naująsias indoeuropiečių kalbas. 1970 m. Ohajo universitete vadinamojoje Vasaros mokykloje studijavo lietuvių ir latvių kalbas, 1978 m. Stokholmo universitete – baltų kalbas. Japonijoje dirbo Tokijo ekonomikos universitete, kur paskelbė daug straipsnių baltų kalbų morfologijos istorijos klausimais.

Yra parašęs daug apžvalginių straipsnių apie šias kalbas, išleido žodynėlius „Lietuvių kalbos 1500 svarbiausių žodžių“ (1994 m.) ir „Latvių kalbos 1500 svarbiausių žodžių“ (1997 m.), kartu su trumpomis gramatikomis. 1973–1977 m. į japonų k. išvertė Kristijono Donelaičio „Metų“ ir Antano Baranausko „Anykščių šilelio“ dalis, lietuvių liaudies pasakų, Valdo Adamkaus, Jono Meko ir kitų lietuvių autorių kūrinius.

2001 m. už nuopelnus apdovanotas LDK Gedimino ordinu.

## Šaltiniai
Diagnostika

**Medicininė diagnostika** – įvairių metodų pritaikymas sveikatos problemoms identifikuoti. Diagnozei nustatyti reikalinga informacija paprastai renkama iš į gydytoją besikreipusio asmens, anamnezės ir fizinės apžiūros rezultatų. Dažnai atliekant tyrimą taip pat atliekama viena ar kelios diagnostinės procedūros, pavyzdžiui, medicininiai tyrimai. Kartais pomirtinė diagnozė laikoma tam tikra medicinine diagnoze.

## Eiga
Bendroji medicininės diagnostikos eiga:

* Jau pateiktos informacijos papildymas papildomais duomenimis, kurie gali apimti anamnezės klausimus (kartai įskaitant ir kitų pacientui artimų žmonių), fizinę apžiūrą ir įvairius diagnostinius tyrimus;
* Atliekamas diagnostinis tyrimas, siekiant padėti diagnozuoti arba nustatyti ligą arba galimą jos eigą (prognostinę informaciją) pacientui.
* Atsakymų, išvadų ar kitų rezultatų apdorojimas. Gali būti konsultuojamasi su konkrečios medicininės srities specialistais ar kitais paslaugų teikėjais.

Yra daugybė metodų ar būdų diagnostinei procedūrai atlikti, įskaitant diferencinę diagnozę (simptomų lyginimą tarpusavyje, sąsajų ieškojimą) arba vadovavimąsi medicininiais algoritmais. Diagnostika gali taikyti kelių skirtingų metodų sudedamąsias dalis. Remiantis Lietuvos įstatymais, diagnostikos ir gydymo eigą turi nustatyti diagnostikos ir gydymo protokolas, patvirtintas sveikatos priežiūros įstaigos vadovo. Tvarką nustato Diagnostikos ir gydymo tvarkos aprašas.

## Šaltiniai
Bališkiai (Pagėgiai)

**Bališkiai** – buvęs kaimas Pagėgių savivaldybėje, 1 km į pietryčius nuo Mociškių. Dabar tai šiaurės vakarinė Stygliškių kaimo dalis.

## Istorija

Kūrėsi kairiajame Jūros upės krante apgyvendinant didelę girią Vilkyškių–Viešvilės ruože. Iki 1923 m. vadinti Nausėdais (). 1785 m. buvo 4 sodybų kaimas. XIX a. viduryje Nausėduose gyveno 74 žmonės – kulmiškiai, laisvųjų paveldėtojų ir laisvųjų šatulininkų teises turėję valstiečiai. Kai kurie mažažemiai dar užsiėmė ir amatais. Tuo metu kaimas valdė tik apie 80 ha žemės; laikyti 7 arkliai, 17 galvijų, 18 avių, 12 kiaulių. Vaikai lankė Vėžininkų kaimo mokyklą. 1871 m. Nausėduose gyveno 95 žmonės, stovėjo 8 sodybos su 14 butų. Vėliau gyventojų mažėjo: 1905 m. suskaičiuoti 55 žmonės, buvo 9 sodybos su 11 butų, valdyta 148 ha žemės. Nausėdai nukentėjo per Pirmąjį pasaulinį karą; po karo prisidėjo dar ir ūkinė suirutė. Klaipėdos kraštą prijungus prie Lietuvos, kaimas pervadintas Bališkiais. 1925 m. priklausė Vėžininkų valsčiui, Žukų parapijai, kaime gyveno 48 žmonės.

Kaime vyravo nedidelės bei vidutinės padrikai išsidėsčiusios sodybos, jas supo nedideli laukų ir pievų plotai, maži miškeliai. Šiauriniame pakraštyje, prie senesnio vieškelio, stovėjo užeigos namai. Kaimo plotą raižė įvairiomis kryptimis ėję laukų, pievų ir miškų keliukai, sausinimo grioviai. Antrojo pasaulinio karo pabaigoje, artėjant frontui, Bališkių gyventojai priverstinai evakuoti į Vokietijos gilumą. Sovietmečiu prijungti prie Stygliškių.

## Gyventojai

## Šaltiniai

## Nuorodos
* 
*
Nausėdėliai

**Nausėdėliai** – buvęs kaimas Pagėgių savivaldybėje, 2 km į pietryčius nuo Mociškių. Dabar tai šiaurės rytinė Stygliškių kaimo dalis.

## Istorija

Kūrėsi kairiajame Jūros upės krante kertamos girios laukymėje kaip žemdirbių kaimas. Iki 1923 m. vadinti Nausėdais (). XIX a. viduryje kaime gyveno 46 žmonės – laisvųjų šatulininkų teises turėję valstiečiai. Valdyta apie 140 ha žemės, laikyti 23 arkliai, 33 galvijai, 27 avys ir 14 kiaulių. Vaikai lankė Vėžininkų kaimo mokyklą. 1871 m. kaime buvo 6 sodybos su 40 gyventojų. Iki 1905 m. Nausėdai sumenko: liko 4 sodybos su 32 gyventojais. Tuo metu valdyta 148 ha žemės. Nausėdai, kaip ir visas kraštas, nukentėjo Pirmojo pasaulinio karo metais; po karo prisidėjo dar ir ūkinė suirutė. Klaipėdos kraštą prijungus prie Lietuvos, kaimas pervadintas Nausėdėliais, 1925 m. jame gyveno 33 žmonės.

Kaimo sodybos stovėjo glaudžia grupe, padrikai, trys iš jų buvo stambesnės, su dideliais pastatais. Antrojo pasaulinio karo pabaigoje, artėjant frontui, Nausėdėlių gyventojai priverstinai evakuoti į Vokietijos gilumą. Sovietmečiu kartu su Bališkiais prijungti prie Stygliškių.

## Gyventojai

## Šaltiniai

## Nuorodos
* 
*
Gutkauskas

;Gutkauskas
* Almonas Gutkauskas (g. 1946 m.) – inžinierius hidrotechnikas;
* Benas Gutkauskas (g. 1987 m.) – konkūrinio jojimo raitelis.

;Gutkauskaitė
* Gabrielė Gutkauskaitė-Šulskė (g. 1990 m.) – krepšininkė.

## Etimolohija
Pavardė *Gutkáuskas, Gutkáuskis* užrašyta Žemaitijoje (Nevarėnai, Telšiai). Kildinama iš slaviškų pavardžių , , .

## Šaltiniai
Predikatas (kalbotyra)

**Predikatas** ( 'tai, kas pasakyta') kalbotyroje ir logikoje – samprotavimo tarinys, tai, kas pasakoma (teigiama arba neigiama) apie subjektą. Predikatas su subjektu sudaro predikatinius santykius ir rodo, kad daiktas turi kokį nors požymį arba jo neturi.

Vakarų Europos kalbotyros terminologijoje (pavyzdžiui,  ir kt.) šis terminas vartojamas ne tik predikato, bet ir tarinio reikšme. Kitose kalbose, taip pat ir lietuvių, terminas *praedicatum* 'pasakyta, ištarta' buvo pakeistas vertiniu *tarinys*, tokiu būdu loginė ir gramatinė kategorijos buvo atskirtos. Vadinasi, „tarinys“ siejasi su formaliąja puse (sakinio dalis), o „predikatas“ – su turinio, semantine puse.

Kalbotyroje taip pat kalbama apie sintaksinius ir semantinius predikatus. Sintaksinis predikatas – tai paviršinės struktūros elementas, tarinys. Semantintinis predikatas – semantinės konstrukcijos (konfigūracijos) branduolys, t. y. jis atspindi nekalbinę situaciją, yra jos pagrindinė semema. Semantinis predikatas paviršinės struktūros lygmeniu gali būti išreikštas įvairiais būdais. Pavyzdžiui, *Marija dovanoja seseriai knygą*, *Marija padovanojo seseriai knygą* ar net *Marijos seseriai dovanota knyga* semantiškai atspindi vieną ir tą pačią situaciją. Vadinasi, semantinis ir sintaksinis predikatai vienas kito neatitinka.

## Išnašos
Vaidbalis

**Vaidbalis** (arba ***Vaidbaliai***) – buvęs kaimas Pagėgių savivaldybėje, 3 km į rytus nuo Vėžininkų.

## Istorija

1785 m. minimas kaip Šereitlaukio valsčiaus šatulinis kaimas. XX a. 1-ojoje pusėje buvo dvaro apygarda. Po 1945 m. išnyko.

## Gyventojai

## Šaltiniai

## Nuorodos
* 
*
2023 m. AFA Senior Male League

**[[2023 m.]] [[AFA Senior Male League]] arba AFA vyrų futbolo lyga** () – 2023 m. įvykęs Angilijos aukščiausios futbolo lygos sezonas. Prasidėjo 2023 m. sausio 21 d. ir baigėsi 2023 m. gegužės 27 d.  

## Galutinė lentelė
Doc's United FC tapo čempionais pirmą kartą klubo istorijoje.

## Išnašos

## Nuorodos
* [ Oficiali svetainė] 
* [ SOCCERWAY]
* RSSSF duomenų bazė
Aleksandras Turčinas

**Aleksandras Turčinas** (, , g. 1975 m. liepos 2 d.) – baltarusių politikas, nuo 2025 m. kovo 10 d. einantis Baltarusijos ministro pirmininko pareigas.

## Biografija
Nuo 2019 m. gruodžio 3 d. buvo Minsko srities vykdomojo komiteto pirmininkas, o 2018–2019 m. ėjo Baltarusijos ministro pirmininko pavaduotojo pareigas. 2020 m. gruodžio 17 d. Europos Sąjunga politikui skyrė sankcijas. Albanija, Islandija, Lichtenšteinas, Juodkalnija, Šiaurės Makedonija, Norvegija ir Šveicarija prisijungė prie šių sankcijų. Nuo 2021 m. vasario 18 d. Turčinui taip pat uždrausta atvykti į Jungtinę Karalystę.

## Šaltiniai

|-
Adrien Brody

**Eidrienas Nikolasas Brodis** (, g. ) – amerikiečių aktorius.

Du kartus pelnė „Oskarą“ kaip geriausias aktorius – už Vladislavo Špilmano vaidmenį Roman Polański istorinėje dramoje „Pianistas“ (2002 m.) ir Vengrijos žydų architekto László Tóth Brady Corbet filme „Brutalistas“ (2024 m.). Už „Pianistą“ tapo jauniausiu kategorijos laimėtoju – jam buvo 29 metai.

Kiti žymesni jo filmai: „Kalno valdovas“ (1993 m.), „Plona raudona linija“ (1998 m.), „Semo vasara“ (1999 m.), „Kaimas“ (2004 m.), „King Kongas“ (2005 m.), „Holivudo misterija“ (2006 m.), „Česo“ įrašai ir kadilakai“ (2008 m.), „Chimera“ (2009 m.), „Grobuonys“ (2010 m.), „Vidurnaktis Paryžiuje“ (2011 m.), „Atsiskyrimas vardan išlikimo“ (2011 m.), „Blondinė“ (2022 m.). Jis dažnai bendradarbiauja su režisieriumi Wes Anderson, vaidino jo filmuose „Kelyje su „Dardžylingu““ (2007 m.), „Šaunusis ponas Lapinas“ (2009 m.), „Viešbutis „Didysis Budapeštas““ (2014 m.), „Prancūzijos kronikos iš Liberčio, Kanzaso vakaro saulės“ (2021 m.) ir „Asteroidų miestas“ (2023 m.).

## Filmografija

### Filmai

### Televizija

## Išnašos
Rusijos futbolas 2022–2023 m.

**[[Rusijos futbolas]] 2022–2023 m.**
*  prasidėjo 2022 m. liepos 15 d., baigėsi 2023 m. birželio 3 d.
* s turnyras prasidėjo 2022 m. rugpjūčio 16 d., finalas įvyko 2023 m. birželio 11 d.

## Lygos

|-
| 1-oji || 2022–2023 m. Rusijos Premjer lyga || Zenit Sankt-Peterburg || CSKA Moskva || Spartak Moskva || 16 ||  
|-
| 2-oji || 2022–2023 m. Rusijos I lyga || Rubin Kazan || Baltika Kaliningrad || Alania Vladikavkaz || 18 ||  
|-
| 3-oji || 2022–2023 m. Rusijos II lyga || colspan=3 | 4 zonų nugalėtojai: Cernomorec Novorossijsk, FK Leningradec, Sokol Saratov, FK Tumen || 72 ||  
|-
| 4-oji || 2022 m. Rusijos III divizionas || Dorožnik Kamenka || Atom Novovoronež || Uralec Nižnij Tagil || 96 ||  
|}

## Taurės

|-
| 2022–2023 m. Rusijos futbolo taurė || CSKA Moskva || FK Krasnodar || 1-1 (baud. 6-5) || 103 ||  
|-
| 2022 m. Rusijos futbolo supertaurė || Zenit Sankt-Peterburg || Spartak Moskva || 4-0 || 2 ||  
|}

### Nacionalinė taurė

Rusijos futbolo taurė – pagrindinis futbolo taurės turnyras Rusijoje, vyksta kasmet nuo 1992 m. Taurę laimėjo CSKA komanda.

### Supertaurė

Sezono pradžioje dėl Rusijos futbolo supertaurės kovojo 2022 m. čempionas „Zenit“ ir taurės laimėtojas „Spartak“, kur šalies čempionai 4-0 sutriuškino savo varžovus ir iškovojo trofėjų.

## Šaltiniai

## Nuorodos
* Russia 2022/23 (Rsssf.org)
Rusijos futbolas 2023–2024 m.

**[[Rusijos futbolas]] 2023–2024 m.**
*  prasidėjo 2023 m. liepos 21 d., baigėsi 2024 m. gegužės 25 d.
* s turnyras prasidėjo 2023 m. rugpjūčio 1 d., finalas įvyko 2024 m. birželio 2 d.

## Lygos

|-
| 1-oji || 2023–2024 m. Rusijos Premjer lyga || Zenit Sankt-Peterburg || FK Krasnodar || Dinamo Moskva || 16 ||  
|-
| 2-oji || 2023–2024 m. Rusijos I lyga || FK Himki || Dinamo Mahačkala || FK Akron || 18 ||  
|-
| 3-oji || 2023–2024 m. Rusijos II lyga || FK Ufa || Čajka Pesčanokopskoe || FK Novosibirsk || 20+50 ||   
|-
| 4-oji || 2023 m. Rusijos III divizionas || KSSS Kirovo-Čepeck || Nart Čerkessk || Dorožnik Kamenka || 117 ||  
|}

## Taurės

|-
| 2023–2024 m. Rusijos futbolo taurė || Zenit Sankt-Peterburg || Baltika Kaliningrad || 2-1 || 107 ||  
|-
| 2023 m. Rusijos futbolo supertaurė || Zenit Sankt-Peterburg || CSKA Moskva || 0-0 (baud. 5-4) || 2 ||  
|}

### Nacionalinė taurė

Rusijos futbolo taurė – pagrindinis futbolo taurės turnyras Rusijoje, vyksta kasmet nuo 1992 m. Taurę laimėjo „Zenit“ klubas.

### Supertaurė

Sezono pradžioje dėl Rusijos futbolo supertaurės kovojo 2023 m. čempionas „Zenit“ ir taurės laimėtojas „CSKA“, kur šalies čempionai po 11 m baudinių serijos iškovojo trofėjų.

## Šaltiniai

## Nuorodos
* Russia 2023/24 (Rsssf.org)
Rusijos futbolas 2024–2025 m.

**[[Rusijos futbolas]] 2024–2025 m.**
*  prasidėjo 2024 m. liepos 20 d., baigsis 2025 m. gegužės 24 d.
* s turnyras prasidėjo 2024 m. liepos 30 d., finalas įvyks 2025 m. birželio 1 d.

## Lygos

|-
| 1-oji || 2024–2025 m. Rusijos Premjer lyga || || || || 16 ||  
|-
| 2-oji || 2024–2025 m. Rusijos I lyga || || || || 18 ||  
|-
| 3-oji || 2024–2025 m. Rusijos II lyga || || || || 20+50 ||   
|-
| 4-oji || 2024–2025 m. Rusijos III lyga || Dorožnik Kamenka || Krasnoe znama Noginsk || Metallurg Vidnoe || 118 ||  
|}

## Taurės

|-
| 2024–2025 m. Rusijos futbolo taurė || || || || 107 ||  
|-
| 2024 m. Rusijos futbolo supertaurė || Zenit Sankt-Peterburg || FK Krasnodar || 4-2 || 2 ||  
|}

### Nacionalinė taurė

Rusijos futbolo taurė – pagrindinis futbolo taurės turnyras Rusijoje, vyksta kasmet nuo 1992 m.

### Supertaurė

Sezono pradžioje dėl Rusijos futbolo supertaurės kovojo 2024 m. čempionas ir taurės laimėtojas „Zenit“ su vicečempionu „Krasnodar“. Trofėjų laimėjo čempionas.

## Šaltiniai

## Nuorodos
* Russia 2024/25 (Rsssf.org)
Baluošo kraštovaizdžio draustinis

**Baluošo kraštovaizdžio draustinis** – saugoma gamtos teritorija rytų Lietuvoje, Ignalinos ir Utenos rajonuose, Aukštaitijos nacionalinio parko vidurinėje dalyje. Apima Baluošo, Joskučio, Srovinaičio, Gruodiškio, Baluošykščio, Laumiakio ežerus ir jų apylinkes, Dringio ežero vakarinę pakrantę; iš visų pusių supa Balčio gamtinį rezervatą. Didžiąją draustinio sausumos ploto dalį dengia miškai.

Įsteigtas 1996 m. balandžio 11 d. Skirtas saugoti ir reprezentuoti Aukštaitijai būdingą ypač raiškaus termokarstinio reljefo ežeringą ir miškingą kraštovaizdį su unikaliu Baluošo ežeru, etnografiškai vertingais paežerių kaimais, retais hidrografiniais ir biotos elementais. Draustinio teritorijoje stovi Šuminų ir Strazdų etnografiniai kaimai, auga Šuminų pušis, Pabaluošės kadagynas, trykšta Medžiukalnio šaltinis. Yra valstybės saugomų pilkapynų, senų kapinių. Į draustinį patenka ir du hidrografiniai gamtos paveldo objektai – Baluošo Ilgasalė ir Ešerinio ežerėliai. Iki 2016 m. augo Trainiškio ąžuolas (nulaužė stiprus vėjo gūsis).

Pabaluošės kadagyne (600 individų) ir Baluošo ilgasalėje (300) auga reta laukinė orchidėja – į Lietuvos raudonąją knygą įrašyta plačialapė klumpaitė. Klumpaičių populiacija draustinyje išsiskiria didele morfologine (apyžiedžio lapelių spalvų) įvairove, kurios nėra kitose šalies populiacijose.

## Šaltiniai
Antgulbiniai

**Antgulbiniai** – buvęs kaimas Jurbarko rajono savivaldybėje, 6 km į vakarus nuo Viešvilės, dešiniajame Nemuno krante. Dabar tai vakarinė Pagulbinių kaimo dalis.

## Istorija

1785 m. buvo šatulinis dvaras. Priklausė Viešvilės parapijai.

## Gyventojai

## Šaltiniai

## Nuorodos
* 
*
Molėtūno vandens malūnas

**Molėtūno vandens malūnas** – apleistas vandens malūnas, stovintis Molėtų vakarinėje dalyje, prie Siesarties upės. Į Lietuvos kultūros vertybių registrą įtrauktas 1996 m. sausio 29 d. (unik. objekto kodas 21374), suteiktas valstybės saugomo objekto statusas. 

Malūnas pastatytas 1914 m., 1930 m. atstatytas. 1944 m. vokiečių kariuomenė susprogdino jo užtvanką, ji atstatyta 1945 m. Pastatas remontuotas du kartus: 1952 ir 1972 m.

Malūnas trijų aukštų, su rūsiu, laiptinės ir transformatorinės priestatais. Pietvakarinė pastato dalis dviaukštė, jos būklė patenkinama. Pastato planas stačiakampis. Pagrindinės dalies stogo forma – pusvalminė, transformatorinės – keturšlaitė, o laiptinės – vienšlaitė. Stogas dengtas skarda, jo būklė bloga – skarda surūdijusi. Kapitalinių sienų tinklo būklė patenkinama, dalis durų ir langų angų užmūryta. Fasadai paprastų formų, plokštuminiai, tolygūs, decentralizuoti. Malūną su transformatorine jungiantis medinės konstrukcijos koridorius vertikaliai apkaltas lentomis. Frontonėliai laiptuoti. Fasadas apdailintas frontonų, tarpaukštiniais ir pastogės degtų plytų mūro karnizais, degtų plytų mūro angokraščiais, piliastrais bei metaline lenta su užrašu.

Viso pastato pamatas su akmens ir plytų mūro cokoliu. Malūno ir transformatorinės sienos raudonų plytų mūro, perdanga gelžbetoninė, stulpinė. Pietvakarinės dalies sienos akmens ir plytų mūro, perdanga medinė. Šiaurės vakarinės pastato dalies laiptai betoniniai, pietvakarinės – mediniai. Transformatorinės cokolinėje dalyje yra turbina ir transmisija. Pylimas išlikęs, yra užtvankos liekanų. Šalia malūno seniau buvo tiltelis per Siesartį.

## Šaltiniai
Aukštnemunė

**Aukštnemunė** – buvusi gyvenvietė Jurbarko rajono savivaldybėje, 3 km į vakarus nuo Viešvilės, dešiniajame Nemuno krante. Dabar tai rytinė Pagulbinių kaimo dalis.

## Istorija

Buvusi girininkija, priklausė Viešvilės parapijai.

## Šaltiniai

## Nuorodos
* 
*
Nykštys

**Nykštys** – pirmasis žmogaus rankos ar kojos pirštas.

Nykščio kaulą sudaro I delnakaulis, kuris jungiasi su riešakauliu per riešo sąnarį bei su proksimaline falanga per metakarpofalanginį sąnarį. Paprasčiau tariant, metakarpofalanginis sąnarys jungia delno plaštakos kaulus su penkių pirštų falanginiais kaulais. Taip pat jungiasi ir su distaline falanga tarpfalanginiame sąnaryje. Be to, ties metakarpofalanginiu sąnariu yra du semazoidai – kauliukai įsiterpę į sausgyslę.

## Šaltiniai
Balinė

**Baline** vadinama:
* Balinė (upė) Lazdijų rajone;
* gyvenvietės:
** Alytaus rajone;
** Jurbarko rajone.
Balinė (Jurbarkas)

**Balinė** – buvusi gyvenvietė Jurbarko rajono savivaldybėje, 1 km į šiaurės vakarus nuo Viešvilės. Dabar tai vakarinė Ridelkalnio kaimo dalis.

## Istorija

Buvusi girininkija, priklausė Viešvilės parapijai.

## Šaltiniai

## Nuorodos
* 
*
Smeltės estakada

**Smeltės estakada** – transporto eismo estakada, stovinti Klaipėdoje, Smeltėje, iškilusi virš penkių geležinkelio vėžių ir Nemuno gatvės, šalia sankirtos su Kalnupės gatve. Skirta vilkikams su kroviniais greičiau įvažiuoti į pietinę Jūrų uosto dalį.
 
2016 m. pastatyta 332 m ilgio estakada. Šioje uosto teritorijoje Nemuno gatvę kirsdavo per parą apie 1000 transporto priemonių. Daugiausiai – sunkiasvorio transporto. Daugiau nei 90 laipsnių kampu lenkta estakada veda iš uosto krantinių, kur konteinerius krauna „Klaipėdos Smeltė“, stovi kitų krovinių terminalai. Jie nuo miesto atskirti geležinkelio linijos. Dėl intensyvaus geležinkelių eismo vilkikai su kroviniais prastovėdavo prie uždarytų pervažų.

Estakada iškilo už 4,1 mln. Eur. Konstrukcijai sunaudota 550 t metalo, perdangos įrengimui prireikė 3296 m³ betono. Pastatė bendrovės „Latvijas tilti“ ir „Kauno keliai“. 

Lietuvos pramonininkų konfederacijos konkurse „Lietuvos metų gaminys 2017″ uostamiesčio šiuolaikiškos architektūros statinys įvertintas aukso medaliu. Estakadą projektavo TEC Infrastructure.

## Šaltiniai
Lal Suhanros nacionalinis parkas

**Lal Suhanros nacionalinis parkas** () – saugoma gamtos teritorija rytų Pakistane, Pandžabe, Indijos pasienyje, 35 km į rytus nuo Bahavalpuro. Įsteigtas 1972 m. ir yra viena didžiausių saugomų teritorijų Pietų Azijoje. UNESCO biosferos rezervatas.

Parkas apima tiek sausringas sritis (Čolistano dykumą), tiek šlapynių plotus. Būdingas lygus kraštovaizdis su smėlio kopomis, iškylančiomis iki 4 m aukščio (dalis jų slenkančios). Per teritoriją driekiasi Hakros upės sausvagė su Patsaro tvenkiniu ir drėkinamų žemių plotais. Seniau ši vandens saugykla buvo svarbi migruojančių paukščių buveinė, bet dabar nustojo tokios reikšmės, nes labai užžėlė nendrynais. Yra subtropinių dygių medžių miškų, kur vyrauja kvapiosios pienuolės (*Calotropis procera*), belapiai kapariai (*Capparis decidua*), arabiniai algarobai (*Prosopis cineraria*), belapiai eglūnai (*Tamarix aphylla*) ir kt., dykumoje auga barškūniai (*Crotalaria*), indiniai zizifai (*Ziziphus mauritiana*), persinės ervos (*Aerva javanica*) ir kt. Parke sutinkami įvairūs vandens paukščiai, taip pat afroazinės katės, elniai, triušiai, einiai ir kt.

Lal Suhanros nacionalinio parko teritorijoje rasta Indo slėnio civilizacijos archeologinių vietovių. XX a. pab. čia gyveno ~6000 gyventojų, daugiausia klajoklių gyvulių augintojų. 1997 m. parką aplankė ~1 mln. vietinių ir ~50 tūkst. užsienio turistų.

## Šaltiniai
Lamberto ledynas

**Lamberto ledynas** – ledynas Rytų Antarktidoje, Eimerio šelfinio ledyno dalis; didžiausias ledynas pasaulyje. Ilgis apie 400 km, plotis 40 kilometrų. Slenka slėniu tarp Princesės Elžbietos Žemės ir Princo Karolio kalnų, nuo 71–75° p. pl. iki 68–71° r. ilg. Prasideda TGM slėnyje ir teka į Eimerio šelfinį ledyną. Per metus nuslenka 300–400 metrų.

Lamberto ledyną atrado 1957 m. Australijos ekspedicija ir pavadino Australijos nacionalinės kartografijos agentūros direktoriaus B. P. Lamberto garbei.

## Šaltiniai
Kalno Riešės dvaro tiltas

**Kalno Riešės dvaro tiltas** –  mūrinis arkinis tiltas, stovintis Vilniaus rajono savivaldybėje, Avižienių seniūnijoje, Riešės kaime, buvusioje Kalno Riešės dvaro sodyboje, 2,3 km į vakarus nuo kelio . Vietinės reikšmės architektūros ir inžinerinis paminklas, nuo 2013 m. įrašytas į Kultūros vertybių registrą. Dvaro tiltas datuojamas XIX ir XX a. sandūros laikotarpiu.

Akmens ir mūro tiltas stovi kitų sodybos statinių kaimynystėje, šalia kelių tvenkinių, supamas parko medžių. Nutiestas per nedidelį upelį, Riešės upės intaką, kuris jungiasi su tvenkiniu. Tiltas palyginti siauras, tinkamas pravažiuoti vienam automobiliui. Ant važiuojamosios dalies neišlikę akmenų grindinio ar jo fragmentų. Tiltas vienos angos, su plytų mūro cilindriniu skliautu, besiremiančiu į dvi akmens mūro atramas. Po skliautu, arkos apačioje akmens mūras  sutvirtintas betonu. Šonuose virš važiuojamosios dalies iškilusi neaukšta barjerinė mūro dalis bei 8 apsauginiai plytų mūro stulpeliai su akmens intarpais. Grunto šlaitai abipus tilto sutvirtinti akmens mūro sienelėmis (vietomis likę fragmentai). Statinio konstrukcijos dekoruotos plytų mūro angokraščiais. Pietryčių fasade išlikęs originalus plytų mūro angokraštis, šiaurės vakarų – permūrytas.

## Šaltiniai

## Nuorodos

* Kalno Riešės dvaro sodyba *wikimapia.org*
Detonacija

**Detonacija** (nuo  – „sprogti“ ir  – „nugriaudėti“) – sprogimas, kurį sukelia egzoterminė cheminė reakcija ir kuris sprogstamojoje medžiagoje sklinda pastoviu viršgarsiniu greičiu. Idealus detonacijos greitis vadinamas Chapman-Jouguet greičiu ir priklauso nuo medžiagos sudėties, pradinės temperatūros bei slėgio. Detonacija nuo įprasto degimo skiriasi savo užsidegimo mechanizmu ir viršgarsiniu plėtimosi greičiu, kuris siekia 2–5 km/s dujose ir 8–9 km/s kietose ir skystose sprogiose medžiagose.

Detonacija taip pat vadinamas per greitas ir nevisiškas degalų sudegimas vidaus degimo variklio cilindre. Jo metu per greitas sudegimas variklyje sukelia springčiojimą. Paprastai tokios detonacijos greitis gali siekti 2 km/s – toks reiškinys yra nepageidaujamas dėl poveikio cilindrams, stūmokliams, bloko galvutei. Dar viena detonacijos variklyje priežastis – žemesnio oktaninio arba cetaninio skaičiaus degalų naudojimas nei nurodyta variklio gamintojo techniniuose reikalavimuose. Tokios detonacijos požymiai – sunkiau užvesti automobilį ir sklindantys juodi dūmai iš dujų išmetimo vamzdžio.

## Šaltiniai
Sutkaičiai (Pagėgiai)

**Sutkaičiai** – buvęs kaimas Pagėgių savivaldybėje, 4 km į pietryčius nuo Plaškių, kairiajame Gėgės krante. Dabar tai rytinė Lazdėnų kaimo dalis.

## Istorija

Minimi nuo XVIII a. Priklausė Tilžės, vėliau – Pagėgių parapijai. Sovietmečiu sunyko.

## Gyventojai

## Šaltiniai

## Nuorodos
* 
*
Ostradirviai

**Ostradirviai** – buvęs kaimas Šilutės rajono savivaldybėje, 1 km į pietryčius nuo Usėnų. Dabar tai pietrytinė Usėnų kaimo dalis.

## Istorija

Minimi nuo XIX a. Priklausė Plaškių parapijai. Sovietmečiu sunyko.

## Gyventojai

## Šaltiniai

## Nuorodos
* 
*